ছন্দ (বেদাঙ্গ)
ছন্দ হচ্ছে ষড় বেদাঙ্গের মধ্যে একটি, যেখানে বেদ সংহিতার ছন্দবদ্ধ মন্ত্রসমূহের পাঠ বিষয়ে অধ্যয়ন করা হয়েছে। বৈদিক ছন্দ ও বৈদিক-পরবর্তী ছন্দের অধ্যয়ন হল ছন্দের অংশ। চতুর্বেদের অধিকাংশ মন্ত্রসূহ ছন্দোবন্ধ। এসকল ছন্দ “অক্ষর ছন্দ” অর্থাৎ অক্ষর গণনা করে ছন্দ নির্ণয় করতে হয়। বেদে সাতটি ছন্দ দৃষ্ট হয়। যথা: গায়ত্রী, উষ্ণিক, অনুষ্টূপ, বৃহতী, পঙক্তি, ত্রিষ্টুপ ও জগতী। এই সাতটি ছন্দ পরমেশ্বরের সাতটি হস্তরূপে কল্পনা করা হয়।